6 ตุลาคม 2557
เรื่อง 	การจัดเตรียมข้อมูลเพื่อบันทึกรายการปรับปรุงบัญชีตามเกณฑ์คงค้าง ณ วันสิ้นปีงบประมาณ พ.ศ.2557
ถึง  	เรือนจำ/ทัณฑสถาน/สถานกักขัง
	ฝ่ายบัญชี กองคลังแจ้งขอให้เรือนจำ/ทัณฑสถาน/สถานกักขัง เตรียมความพร้อมในการดำเนินการทางบัญชีช่วงสิ้นปีงบประมาณ ดังนี้
1.ขอให้ตรวจสอบข้อมูลทางบัญชี และบันทึกรายการบัญชีที่ยังบันทึกไม่ครบถ้วนหรือไม่ถูกต้อง พร้อมทั้งปรับปรุงแก้ไขข้อคลาดเคลื่อนทางบัญชีให้ครบถ้วนสมบูรณ์
2.จัดส่งรายงานการเงินประจำเดือนกันยายน 2557 ให้กรมราชทัณฑ์ตรวจสอบโดยเร็ว อย่างช้าไม่เกินวันที่ 15 ตุลาคม 2557
3.จัดส่งแบบรายงานผลการเบิกจ่ายงบลงทุน (บัญชีพักสินทรัพย์) ในระบบ GFMIS โดยเร็ว อย่างช้าไม่เกินวันที่ 15 ตุลาคม 2557 เพื่อกรมฯจะได้ดำเนินการล้างบัญชีพักสินทรัพย์และประมวลผลค่าเสื่อมราคาประจำเดือนกันยายน 2557
4. จัดเตรียมข้อมูลต่างๆ เพื่อดำเนินการปรับปรุงบัญชีตามเกณฑ์คงค้าง ณ วันสิ้นปีงบประมาณ ประกอบด้วย 
	4.1 บัญชีวัสดุคงคลัง  (บช.01 ประเภทเอกสาร JM)
	4.2 ค่าสาธารณูปโภคค้างชำระ  (บช.02 ประเภทเอกสาร SW)
	4.3 ค่าอาหารผู้ต้องขังค้างชำระ  (บช.02 ประเภทเอกสาร SW)
	4.4 รายได้แผ่นดินรอนำส่งคลัง  (บช.02 ประเภทเอกสาร SQ)
	4.5 ค่าเสื่อมราคาสินทรัพย์ไม่ระบุรายละเอียด (กรมฯ จะแจ้งให้ทราบ)
	4.5 ปรับปรุงบัญชีรายได้รอการรับรู้ เป็นรายได้จากการรับบริจาค (เฉพาะในส่วนที่ได้ใช้จ่ายภายในปีงบประมาณ พ.ศ.2557)  (บช.01 ประเภทเอกสาร JV)
	4.6 ปรับปรุงค่าเสื่อมราคาสินทรัพย์ที่ได้จากการรับบริจาค (เฉพาะค่าเสื่อมราคาที่เกิดขึ้นภายใน  ปีงบประมาณ พ.ศ. 2557 (กรมฯ จะแจ้งให้ทราบในรายงานค่าเสื่อมราคาสินทรัพย์รายตัว / web.ข่าวกองคลัง) (บช.01 ประเภทเอกสาร JV)
(ข้อ 4.5-4.6 ปฏิบัติตามหนังสือกรมราชทัณฑ์ ด่วนที่สุด ที่ ยธ 0703.3/27635 ลงวันที่ 15 สิงหาคม 2556 เรื่องซักซ้อมความเข้าใจในการบันทึกรับเงิน/ทรัพย์สินบริจาคเข้าระบบ GFMIS) สำหรับวิธีการปรับปรุงบัญชีท่านสามารถดาวน์โหลดได้ที่ web.ข่าวกองคลัง หัวข้อปรับปรุงบัญชีสิ้นปี
จึงเรียนมาเพื่อขอความร่วมมือเรือนจำ/ทัณฑสถาน/สถานกักขัง ดำเนินการในส่วนที่เกี่ยวข้องต่อไป  ทั้งนี้ขอให้จัดส่งรายงานการเงินมาตรวจสอบในเบื้องต้นก่อนโดยเร็ว

